CELEX: 62010CN0483
Language: et
Date: 2010-10-06 00:00:00
Title: Kohtuasi C-483/10: 6. oktoobril 2010 esitatud hagi — Euroopa Komisjon versus Hispaania Kuningriik

4.12.2010   
            
            
               ET
            
            
               Euroopa Liidu Teataja
            
            
               C 328/25
            
         6. oktoobril 2010 esitatud hagi — Euroopa Komisjon versus Hispaania Kuningriik
   (Kohtuasi C-483/10)
   ()
   2010/C 328/43
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: H. Støvlbæk ja R. Vidal Puig)
   
      Kostja: Hispaania Kuningriik
   
      Hageja nõuded
   
   
               —
            
            
               tuvastada, et Hispaania Kuningriik on rikkunud Euroopa Parlamendi ja nõukogu 26. veebruari 2001. aasta direktiivi 2001/14/EÜ (1) raudteeinfrastruktuuri läbilaskevõime jaotamise, raudteeinfrastruktuuri kasutustasude kehtestamise ja ohutustunnistuste andmise kohta artikli 4 lõikest 1, artikli 11 lõikest 2, artikli 14 lõikest 1 ja artikli 30 lõikest 1 ning nõukogu 29. juuli 1991. aasta direktiivi 91/440/EMÜ (2) ühenduse raudteede arendamise kohta artikli 10 lõikest 7 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Komisjon leiab, et Hispaania Kuningriik on rikkunud eelnimetatud direktiivide järgmisi sätteid:
   
               1.
            
            
               direktiivi 2001/14/EÜ artikli 4 lõiget 1 selles osas, milles raudteeinfrastruktuuride kasutamise eest võetavad tasud on ainuisikuliselt „kindlaks määratud” riigi ametiasutuste poolt ja kuna „raudteeinfrastruktuuri-ettevõtja” (ADIF) ülesanne piirdub ainult tasude kogumisega;
            
         
               2.
            
            
               direktiivi 2001/14/EÜ artiklit 11 selles osas, milles Hispaania ametiasutuste kehtestatud maksustamisskeemis ei ole ette nähtud mingit toimivusskeemi, mis vastaks selles artiklis esitatud kriteeriumidele;
            
         
               3.
            
            
               direktiivi 2001/14/EÜ artikli 30 lõiget 1 selles osas, milles Hispaania õigusnormides ei ole piisavalt tagatud reguleeriva organi (Comité de Regulación Ferroviaria) sõltumatus ADIF-ist (Administrador de Infraestructuras Ferroviarias) ja RENFE-Operadora’st (raudtee-ettevõtja, mis kuulub transpordiministeeriumi alluvusalasse);
            
         
               4.
            
            
               direktiivi 91/440/EMÜ artikli 10 lõiget 7 selles osas, milles reguleerival organil (Comité de Regulación Ferroviaria) puuduvad vajalikud vahendid raudteeturu konkurentsi kontrolli funktsiooni teostamiseks, mille see artikkel temale annab, ning
            
         
               5.
            
            
               direktiivi 2001/14/EÜ artikli 13 lõiget 2 ja artikli 14 lõiget 1 selles osas, milles Hispaania õigusnormides on ette nähtud diskrimineerivad kriteeriumid raudteeinfrastruktuuri läbilaskevõime jaotamisele; need kriteeriumid võivad viia selleni, et rongiliine võidakse paika panna pikemaks perioodiks kui ainult ühe sõiduplaani kehtivusajaks ja seeläbi puudub neil spetsiifilisus.
            
         
      (1)  EÜT L 75, lk 29; ELT eriväljaanne 07/05, lk 404.
   
      (2)  EÜT L 237, lk 25; ELT eriväljaanne 07/01, lk 341.